**Likumprojekta „Grozījumi Valsts kultūrkapitāla fonda likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta „Grozījumi Valsts kultūrkapitāla fonda likumā” (turpmāk – Likumprojekts) mērķis ir ar 2022.gada 1.janvāri izveidot Valsts kultūrkapitāla fonda (turpmāk – Fonds) finansēšanas modeli, kas nodrošinātu līdzsvarotu un ilgtspējīgu Latvijas kultūras procesu un garantētu Fonda stabilitāti, neatkarību un finansējuma pieaugumu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts izstrādāts, pamatojoties uz Ministru kabineta 2018.gada 13.jūnija rīkojuma Nr.275 „Par konceptuālo ziņojumu „Par Valsts kultūrkapitāla fonda finansēšanas modeļa maiņu”” 2.punktā doto uzdevumu Kultūras ministrijai sagatavot un kultūras ministram līdz 2018.gada 1.augustam iesniegt noteiktā kārtībā Ministru kabinetā likumprojektu par grozījumiem Valsts kultūrkapitāla fonda likumā, lai nodrošinātu Ministru kabineta atbalstītā konceptuālajā ziņojumā „Par Valsts kultūrkapitāla fonda finansēšanas modeļa maiņu” (turpmāk – konceptuālais ziņojums) ietvertā 3.varianta īstenošanu un tādējādi izpildītu Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai (apstiprināts ar Ministru kabineta 2016.gada 3.maija rīkojumu Nr.275) 71.3.punktā ietverto uzdevumu: „Padziļināsim kultūras un kultūras mantojuma vērtības izpratni Latvijas sabiedrībā. Nodrošināsim izcilu un daudzveidīgu kultūras pakalpojumu izveidi un pieejamību pēc iespējas lielākai sabiedrības daļai, tai skaitā pilnveidojot Valsts kultūrkapitāla fonda finansēšanas modeli. Atbalstīsim Latvijas reģionu kultūras un valodas savdabības kā kopīgās nacionālās identitātes nozīmīgas daļas uzturēšanu”, sabalansējot valsts budžeta iespējas ar finansējuma principa nostiprināšanu Valsts kultūrkapitāla fonda likumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2018.gada 13.jūnija rīkojuma Nr.275 „Par konceptuālo ziņojumu „Par Valsts kultūrkapitāla fonda finansēšanas modeļa maiņu”” 1. un 3.punktu tika atbalstīta konceptuālajā ziņojumā ietvertā 3.risinājuma varianta īstenošana ar 2022.gada 1.janvāri. Atbalstītais risinājuma variants paredz Fonda finansēšanas modeli, kas izstrādāts atbilstoši Ministru kabineta komitejas 2017.gada 11.decembra sēdes protokollēmuma (prot. Nr.36 1.§) „Konceptuāls ziņojums „Par Valsts kultūrkapitāla fonda finansēšanas modeļa maiņu”” 2.1.punktā noteiktajam, aprēķinot nodokļu procentu, kāds šobrīd atbilst Fonda finansējuma apjomam, paredzot, ka Fonda finansējums no valsts budžeta ir proporcionāls attiecīgā gada plānotajiem nodokļu ieņēmumiem no alkohola akcīzes nodokļa (3%), tabakas akcīzes nodokļa (2%), izložu nodokļa (1,37%) un azartspēļu nodokļa (2,21%) no valsts budžeta daļas), paredzot pārejas periodu 2019.gadu, 2020.gadu un 2021.gadu (2019., 2020. un 2021.gadā Fonda finansējums tiek noteikts pašreizējā kārtībā atbilstoši valsts budžeta finansiālajām iespējām) un no 2022.gada ieviešot 3.varianta risinājumu. Šāds risinājums ļauj plānot Fonda darbību ilgtermiņā, vienlaikus likumā nostiprinot Fonda finansējuma modeļa maiņu un nodrošinot Fonda neatkarību. Ņemot vērā Finanšu ministrijas nodokļu prognozes 2019.-2021.gadam, kas norāda akcīzes nodokļu ieņēmumu pieaugumu, plānots arī Fonda finansējuma pieaugums, tādējādi nodrošinot Fonda finansējumu lielākā apmērā kā tas tiek noteikts šobrīd.  Šobrīd Fonda darbību regulē Valsts kultūrkapitāla fonda likums, kas pieņemts 2003.gada 30.oktobrī un stājās spēkā 2004.gada 1.janvārī. Valsts kultūrkapitāla fonda likums aizstāja iepriekšējo Kultūrkapitāla fonda likumu, kas tika pieņemts 1997.gada 18.decembrī un ar kuru tika izveidots Kultūrkapitāla fonds, ievērojot līdz 1940.gadam Latvijā izveidotā Kultūras fonda mērķus un darbības principus, kā arī ievērojot tā saucamo „izstieptas rokas attāluma principu” (*arm’s length principle*), nodalot politisko ietekmi no profesionālo lēmumu pieņemšanas kultūrā. Šim principam raksturīga publiskās varas dalīšana starp valsts varas institūcijām, uzticot publisko (valsts) līdzekļu sadali ekspertu organizācijām. Daudzās Eiropas Savienības valstīs un citās ārvalstīs, veidojot fondus, kas nodarbojas ar valsts finansējuma sadali kultūras jomā, tiek izmantots „izstieptas rokas attāluma princips”. Pirmā šāda organizācija 1945.gadā tika izveidota Lielbritānijā (Lielbritānijas mākslas padome (*The Arts Council of Great Britain*)), lai kultūras un mākslas nozares attīstību nodalītu no valsts kopējās politikas un nodrošinātu pēc iespējas mazāku birokrātismu šajā jomā. 20.gs. deviņdesmitajos gados, vadoties pēc Lielbritānijas piemēra, šāda veida kultūras padomes un fondi tika izveidoti vairākās Austrumeiropas valstīs, tostarp arī Latvijā, kā arī Bulgārijā (*The National Culture Fund*), Igaunijā (*Cultural Endowment of Estonia*), Lietuvā (*Culture Support Fund*), Rumānijā (*National Cultural Fund*), Slovākijā (*State Culture Fund for Slovakia*), Slovēnijā (*Fund for Cultural Activities*) un Ungārijā (*The National Cultural Fund*). Fondu finansējums veidojas dažādi, bet kā galvenie finansējuma avoti minami atskaitījumi no valsts loterijas ieņēmumiem, atskaitījumi no iezīmētiem nodokļu ieņēmumiem un valsts pamatbudžeta finansējums.  Saskaņā ar spēku zaudējušā Kultūrkapitāla fonda likuma 2.pantu tobrīd Fonds darbojās valsts bezpeļņas akciju sabiedrības statusā. Turklāt tam bija noteikts reģistrētais pamatkapitāls 1 milj. latu apmērā un dibināšanas pamatkapitāls – 500 000 latu. Šāda juridiskā forma tika izvēlēta, lai Fonds pats varētu vairot naudu, izmantojot pamatkapitālu. Tas tika uztverts kā finansiālās darbības garantija. Likums arī noteica līdzekļu avotus, un kultūras projektiem sadalāmais finansējums saskaņā ar tajā brīdī spēkā esošo likumdošanu veidojās sekojoši:   |  |  | | --- | --- | | **Gads** | **Līdzekļu avots** | | 1998 | ienākumi no izložu un azartspēļu nodevas un nodokļa atbilstoši likumam „Par izlozēm un azartspēlēm” | | valsts budžeta līdzekļi no vispārējiem ieņēmumiem ikgadējā valsts budžetā noteiktajā apmērā, bet ne mazāk kā 2 000 000 latu gadā | | 1999-2003 | ienākumi no izložu un azartspēļu nodevas un nodokļa atbilstoši likumam „Par izlozēm un azartspēlēm” | | ienākumi no alkohola akcīzes nodokļa 3 procentu apmērā,  ienākumi no tabakas akcīzes nodokļa 3 procentu apmērā. |   2003.gads ir pēdējais, kad kultūras projektiem sadalāmais finansējums tika veidots no speciālā budžeta, un 2004. gads ir būtisks izmaiņu gads gan finansēšanas modeļa ziņā, gan juridiskā statusa un tiesību ziņā – tiek likvidēti speciālie budžeti, un mainās komerctiesību regulējums. Fonds turpmāk tiek finansēts no dotācijas no vispārējiem ieņēmumiem, kā arī tiek pieņemts jauns Fonda darbību regulējošs likums, kas mainīja gan Fonda nosaukumu – Valsts kultūrkapitāla fonds, gan juridisko statusu – publisks nodibinājums.  Laika posmā no 2004. līdz 2008.gadam valsts dotācija Fondam no vispārējiem ieņēmumiem pieauga par aptuveni 10% gadā, kaut arī šāds princips nav iekļauts Valsts kultūrkapitāla fonda likumā. Tomēr Fonda finansējuma sistēmas sakārtošana un sistemātisks pieaugums ir iekļauts dažādu valdību deklarācijās jau no 2004.gada:   1. A.Kalvīša vadītās pirmās valdības (2004.gada 2.decembris – 2006.gada 7.novembris) deklarācijā paredzēts: „Nostiprināsim Valsts kultūrkapitāla fonda neatkarību no politiskās varas un nodrošināsim tā finansējuma ikgadēju pieaugumu.”; 2. A.Kalvīša vadītās otrās valdības (2006.gada 7.novembris – 2007.gada 20.decembris) deklarācijā: „Turpināsim būt garants Valsts kultūrkapitāla fonda neatkarībai no politiskās varas un nodrošināsim tā finansējuma ikgadēju pieaugumu par 10%.”; 3. I.Godmaņa vadītās valdības (2007.gada 20.decembris – 2009.gada 12.marts) deklarācijā Fonds netiek pieminēts; 4. V.Dombrovska vadītās pirmās valdības (2009.gada 12.marts – 2010.gada 2.novembris) deklarācijā Fonds netiek pieminēts; 5. V.Dombrovska vadītās otrās valdības (2010.gada 3.novembris – 2011.gada 24.oktobris) deklarācijas 8.11.punkts paredz „Atbilstoši budžeta iespējām pakāpeniski atjaunosim Valsts kultūrkapitāla fonda (VKKF) finansējumu, to nosakot 15 % apmērā no kultūras funkciju nodrošināšanai paredzētā finansējuma.”; 6. V.Dombrovska vadītās trešās valdības (2011.gada 24.oktobris – 2014.gada 22.janvāris) deklarācijas V. sadaļā „Kultūrtelpa” iekļauts pasākums „Pakāpeniski atjaunosim Valsts Kultūrkapitāla fonda (VKKF) finansējumu. Izvērtēsim iespēju nodrošināt VKKF neatkarību, atjaunojot VKKF finansējuma sistēmu.”; 7. 2014. gada 25. marta Ministru kabineta sēdē tika apstiprināts Ministru kabineta rīkojuma projekts „Par Valdības rīcības plānu Deklarācijas par Laimdotas Straujumas vadītā Ministru kabineta iecerēto darbību īstenošanai” (prot. Nr. 18 27.§). Saskaņā ar rīcības plāna 129.4.punktam Kultūras ministrijai tika dots uzdevums izstrādāt koncepciju Fonda finansēšanas modelim, kas garantē Fonda stabilitāti, neatkarību un tā finansējuma pieaugumu līdzsvarota un ilgtspējīga Latvijas kultūras procesa nodrošināšanai (termiņš – 2014.gada 1.maijs); 8. Ministru kabineta 2016.gada 3.maija rīkojums Nr.275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” (Deklarācijā dotā uzdevuma numurs 71.; pasākuma numurs 71.3.) paredz: „Nodrošināsim izcilu un daudzveidīgu kultūras pakalpojumu izveidi un pieejamību pēc iespējas lielākai sabiedrības daļai, tai skaitā pilnveidojot Valsts kultūrkapitāla fonda finansēšanas modeli”.   Sākoties finanšu krīzei, 2009. un 2010.gadā notiek straujš Fonda budžeta samazinājums – 2009.gadā par 46% un 2010.gadā vēl par 49%. Šāds samazinājums ir proporcionāli būtiski lielāks par vidējo samazinājumu Kultūras ministrijas budžetā: 2010.gada ministrijas budžets pamatfunkciju daļai, izņemot Latvijas Nacionālās bibliotēkas projekta realizācijas izdevumus, bija par 34% mazāks nekā 2008.gadā. Būtiskās izmaiņas, kas skāra Fondu pēc 2008.gada krīzes un tās izraisītā finansējuma samazināšanas:   1. likvidēti 95% mērķprogrammu un kultūras programmu; 2. mūža stipendiju apmērs samazināts no 150 latiem mēnesī uz 100 latiem mēnesī (šobrīd – no 2014.gada 1.janvāra 150 *euro*); 3. notiek trīs projektu konkursi gadā (agrāk – četri) atbalstīto projektu skaits samazinājies par 29%.   Rezultātā Fonds nespēj pietiekamā apjomā nodrošināt valsts kultūrpolitikas prioritāšu vidējam termiņam īstenošanu, un lielākajā daļā no kvantitatīvi izmērāmiem darbības rezultātiem vērojams nozīmīgs finansējuma samazinājums, kas tiešā veidā ietekmē kultūras pieejamību sabiedrībai samazinājumu. Izvērtējot Baltijas valstu pieredzi, jāsecina, ka Latvija ir vienīgā Baltijas valsts, kura kultūras atbalsta fonda finansējumā nebalstās uz nodokļu atskaitījumiem, kas negarantē Fonda neatkarību un tā finansējums ir būtiski zemāks nekā citās Baltijas valstīs, kā rezultātā cieš Latvijas nacionālā kultūra. Izmaiņas, kas skārušas Fonda finansējumu laika posmā no 2008.gada līdz šim brīdim, nekorelē ar to samazinājumu, kas būtu skāris Fondu, ja tiktu saglabāts finansējums no „iezīmētajiem” nodokļiem, kā arī nav proporcionāls kopējam Kultūras ministrijas budžeta samazinājumam šajā laika posmā. Salīdzinot ar kaimiņvalstīm Igauniju un Lietuvu (attēls), kur darbojas līdzīgi fondi, Fonda finansējums, ir ievērojami mazāks, nekā šajās valstīs.  Attēls. Baltijas valstu fondu budžeta dinamika 2007. – 2017.gadā.  Fonda ilgtermiņa mērķis ir nodrošināt tādu mākslas un kultūras vidi Latvijā, kas balsta un bagātina katra indivīda un sabiedrības identitāti un attīstību, kā arī ikvienam palīdz izprast un analizēt pasauli, būt elastīgam un atvērtam pārmaiņām. Ar Fonda starpniecību tiek radīta starptautiski konkurētspējīga kultūra un māksla, kas ir pieejama, iekļaujoša, daudzveidīga un inovatīva, un sadarbībā ar citiem sektoriem ir stratēģiskais virzītājspēks visplašākajā nozīmē un atrodas valsts labklājības un izaugsmes centrā. Fonda virsmērķis ir veicināt līdzsvarotu kultūras un mākslas nozaru jaunrades attīstību un kultūras mantojuma saglabāšanu valstī saskaņā ar valsts kultūrpolitikas vadlīnijām. Plānojot darbību, Fonds ņem vērā valsts kultūrpolitikas vadlīnijas, Latvijas ilgtspējīgas attīstības stratēģiju „Latvija 2030” un Nacionālās attīstības plānu 2014. – 2020.gadam. Detalizēta informācija par Fonda darbības mērķiem un virzieniem 2018.gadā ir publiskota Fonda tīmekļvietnē  Lai nodrošinātu sekmīgu Fonda darbību, nepieciešams risināt šādas problēmas:   1. finanšu resursu stabilitāte un finanšu apmēra plūsmas prognozējamība (ņemot vērā, ka Fonda atbalstītie kultūras projekti savas specifikas dēļ – iesaistītie izpildītāji, norises vietas izvēle utt. – tiek plānoti vairākus gadus uz priekšu, un lielai daļai no tiem finansējums tiek piesaistīts projektu veidā). Pašreizējā finansēšanas sistēma nav piemērota un iespējama ilgtermiņa (līdz trīs gadiem) lielu un nozīmīgu projektu atbalstam. Minētais ir īpaši aktuāls saistībā ir valstiski nozīmīgiem, gadskārtējiem pasākumiem, jo lielu projektu īstenošanai jāgatavojas laikus.   Tāpat piemēram, līdz ar daudzfunkcionālo kultūras centru izveidi reģionos (Lielais Dzintars, Gors, Marka Rotko centrs, Vidzemes koncertzāle Cēsīs, Kurzemes filharmonija), kuri plāno savu darbību vairākus gadus uz priekšu, nepieciešams veidot ilgtermiņa finansēšanas modeļus. Īpaši ņemot vērā, ka šāda veida kultūras operatori finansiāli faktiski darbojas, nevis kalendārā budžeta gada ietvaros (atbilstoši kuram šobrīd ir pakārtota Fonda finansēšanas sistēma), bet sezonas ietvaros (septembris – septembris).  Šeit jāmin, ka Valsts kultūrkapitāla fonda likuma 5.panta otrā daļa nosaka, ka valsts budžeta līdzekļu piešķīrums kārtējam gadam ir lielāks nekā iepriekšējā budžeta gadā, kas ļautu plānot ilgtermiņa projektu finansēšanu, bet līdzšinējā pieredzē minētā likuma norma vairākkārtīgi nav tikusi ievērota – 2008.gadā, 2009.gadā, 2010.gadā un 2017.gadā budžeta līdzekļu piešķīrums kārtējam gadam ir bijis mazāks nekā iepriekšējā budžeta gadā.   1. ar pašreizējo finansējuma apjomu Fonds nevar nodrošināt līdzsvarotu kultūras un mākslas nozaru jaunrades attīstību, profesionālās kultūras un mākslas pieejamību plašai sabiedrībai, kā arī kultūras vērtību saglabāšanu. Vairākām sabiedrības grupām pieejamais „kultūras pakalpojumu grozs” ir pavisam niecīgs (piemēram, bērni un jaunieši, cilvēki ar kustību traucējumiem, reģionu iedzīvotāji). Ilgtspējīgā sabiedrības un valsts modelī mākslas un kultūras pieejamībai un sabiedrības iesaistei ir teju izšķiroša nozīme un īpaši jāatzīmē kultūras pieejamība reģionos un nepieciešamība nodrošināt reģionālo kultūras centru aizpildīšanu ar kvalitatīvu kultūras produktu par reģionu maksātspējai atbilstošu cenu; 2. Fonda finanšu neatkarība (pašreizējais finansēšanas modelis šobrīd negarantē Fonda finansiālu neatkarību. No Fonda dibināšanas 1998.gadā līdz 2004.gadam Fonda neatkarība un izstieptas rokas attāluma princips tika nodrošināti pamatā ar divu mehānismu palīdzību: pirmkārt, Fonda finansējums bija tieši piesaistīts atsevišķiem nodokļiem un nodevām; otrkārt, lēmumu par iezīmētā finansējuma izlietošanu un sadalīšanu pa dažādām nozarēm iezīmētā finansējuma ietvaros lielāka nozīme bija Fonda padomei un nozaru komisijām, kuru sastāvā ir dažādu kultūras nozaru speciālisti.   Šobrīd nepietiekama finansējuma dēļ tikai daļēji tiek sasniegti mērķi šādās mērķprogrammās:   1. „Daudzpusīgas profesionālās mākslas pieejamības nodrošināšana nacionālas vai reģionālas nozīmes attīstības centros Latvijas reģionos”, kas paredz finansēt reģionālu kultūras institūciju programmu, nodrošinot daudzpusīgas profesionālās mākslas pieejamību nacionālas vai reģionālas nozīmes attīstības centrā. Diemžēl šobrīd nepietiekamo līdzekļu dēļ no finansējuma saņēmēju loka tiek izslēgti tādi reģionālie kultūras centri, kas atrodas Jelgavā, Bauskā, Jūrmalā u.c., prioritāri atbalstot nacionālas vai reģionālas nozīmes attīstības centrus Latvijā, kas atrodas vismaz 70 km attālumā no Rīgas vai cita nacionālas vai reģionālas nozīmes attīstības centra; 2. „Vizuālās mākslas, mūzikas un dejas izglītības iestāžu materiāli tehniskās bāzes uzlabošana”, kas paredz veicināt izglītības procesa attīstību, veidojot un uzlabojot izglītības iestādēm nepieciešamo materiāli tehnisko bāzi. Pašreizējais finansējums spēj apmierināt tikai ¼ no pieprasījuma; 3. „Muzeju nozares attīstības programma”, kas paredz sekmēt muzeju nozares attīstību, lai veicinātu nozares konkurētspēju, paplašinot muzeju krājuma bagātināšanas, izpētes un izmantošanas iespējas atbilstoši mūsdienu sabiedrības vajadzībām. Šobrīd akreditētajos muzeju budžetos nav pietiekamu līdzekļu, lai veiktu jaunradīto mākslas darbu iepirkumus un veidotu laikmetīgās mākslas kolekcijas un Fonda pienākums būtu sniegt finansiālu atbalstu šāda veida iepirkumiem, tādējādi veidojot kultūras piedāvājuma daudzpusību un veicinot radošā tūrisma attīstību; 4. „Atbalsts kultūras programmām reģionos”, kas paredz veicināt kultūras pieejamību sabiedrībai organizējot konkursus kultūras projektu atbalstam reģionos un to organizēšanu un uzraudzību deleģējot reģionu pārstāvjiem. Šobrīd programma tiek finansēta no VAS „Latvijas valsts meži” mērķziedojuma. Pēdējo trīs gadu statistikas apkopojums uzrāda, ka konkursos iesniegtais pieteikumu skaits un pieprasītais finansējums ar katru gadu pieaug un finansējumam paliekot nemainīgam, mērķprogramma draud kļūt par tikai retajam reģiona iedzīvotājam pieejamu finansējuma instrumentu, kas neveicina reģionu kultūras programmu izvirzīto mērķu (nodrošināt katra reģiona nemateriālā kultūras mantojuma lietpratēju prasmju pārmantošanu un saglabāšanu mūsdienu kultūrvidē) sasniegšanu; 5. „VAS „Latvijas valsts meži” atbalsts koru un tautas deju tradīcijas attīstībai”, kas paredz atbalstīt koru un tautas deju tradīcijas attīstību, koru un tautas deju kolektīvu dalību starptautiskos konkursos un festivālos, kā arī kora mūzikas ierakstu izdošanu. Tā kā šobrīd programma tiek finansēta no VAS „Latvijas valsts meži” mērķziedojuma, tad prioritāru atbalsts tiek nodrošināts mežu darbinieku koriem un tautas deju kolektīviem. Pašreizējā finansējuma apmērs neļauj paplašināt programmas mērķi, nodrošinot atbalstu arī pūtēju orķestriem, folkloras kopām u.c., veidojot programmu kā Dziesmu svētku kustības veicināšanas programmu.   Šobrīd nepietiekama finansējuma dēļ atlikta šādu mērķprogrammu uzsākšana:   1. „Bērnu literatūras tapšana un izdošana” un „Lasīšanas veicināšana”, programmas, kas paredzētas bērnu un jauniešu auditorijai, ar mērķi veicināt augstvērtīgas oriģinālliteratūras tapšanu, tulkošanu un izdošanu, un bērnu un jauniešu auditorijai paredzētu pasākumu atbalstam, pilnveidojot publisko bibliotēku iespējas darbā ar bērniem un jauniešiem; 2. „Reģionu kultūras centru materiāli tehniskās bāzes nodrošināšana”, programma, kas paredzēta reģionu kultūras centru, kultūras namu, tautas namu/saieta namu materiāli tehniskās bāzes uzlabošanai, lai veicinātu kvalitatīvas kultūras pieejamību un attīstību ārpus Rīgas, tādējādi aktivizējot kultūras patēriņu un nodrošinot reģionu iedzīvotājus ar kvalitatīvu kultūras produktu piedāvājumu.   Š.g. 1.jūnijā notika Latvijas Radošo savienību plēnums, kura rezolūcijā[[1]](#footnote-1) pieņemts aicinājums atjaunot Valsts kultūrkapitāla fonda neatkarību, tādējādi veicinot kultūras jaunradi. Latvijas Radošo savienību padome apvieno profesionālās radošās organizācijas, kas pārstāv vairāk nekā 3000 Latvijas kultūras darbinieku un mākslinieku, kas ir Valsts kultūrkapitāla fonda tiešā mērķa grupa.  Latvijas radošo savienību padomes un Laikmetīgās kultūras NVO asociācijas pārstāvji vērsušies arī pie Finanšu ministres, lūdzot atbalstu Valsts kultūrkapitāla fonda finansēšanas modeļa maiņā[[2]](#footnote-2). Jautājums aktualizēts arī virknē publikāciju, kur pausts kultūras nozares darbinieku viedoklis un atbalsts Valsts Kultūrkapitāla fonda modeļa maiņai, piemēram, 2014.gada 29.jūlija diskusija Latvijas Avīzē[[3]](#footnote-3).  Ar kultūras nozares nevalstiskajām organizācijām Valsts Kultūrkapitāla fonda finansēšanas modeļa maiņa pārspriesta, sagatavojot Konceptuālo ziņojums "Par Valsts kultūrkapitāla fonda finansēšanas modeļa maiņu" (izskatīts Ministru kabinetā š.g. 12.jūnija sēdē) un organizācijas atbalstījušas konceptuālajā ziņojumā minēto 3.risinājuma variantu.  Papildus atbilstoši Valsts sekretāru sanāksmes š.g. 9.augusta protokola Nr.31 18.§ atzinumu par likumprojektu pieteikusies sniegt arī biedrība „Laikmetīgās kultūras nevalstisko organizāciju asociācija”, kas apvieno virkni mākslas un kultūras nevalstisko organizāciju, kas ietilpst Fonda mērķa grupā. Laikmetīgās kultūras nevalstisko organizāciju asociācija saskaņojusi likumprojektu bez priekšlikumiem vai iebildumiem un atbalsta tā turpmāku virzību. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Fonds. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras nozarē strādājošās fiziskās un juridiskās personas, kas saņem finansējumu Fonda projektu konkursos. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot Likumprojekta īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2018.gads** | | Turpmākie trīs gadi (*euro*) | | | | |
| **2019.** | | **2020.** | | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. | | | | | | |
| 8. Cita informācija | Saskaņā ar Ministru kabineta 2018.gada 13.jūnija rīkojuma Nr.275 „Par konceptuālo ziņojumu „Par Valsts kultūrkapitāla fonda finansēšanas modeļa maiņu”” 3.punktu konceptuālajā ziņojumā ietvertais 3.risinājuma variants īstenojams ar 2022.gada 1.janvāri. Ievērojot minēto, Likumprojekts paredz, ka grozījumi Valsts kultūrkapitāla fonda likuma 5.panta otrajā daļā stājas spēkā 2022.gada 1.janvārī un Likumprojekta ietekme uz valsts budžetu plānota ar 2022.gadu. Ņemot vērā Finanšu ministrijas nodokļu prognozes 2019.-2021.gadam, kā arī pieņemot, ka akcīzes nodokļu ieņēmumu prognoze 2022.gadam nepieaug, bet paliek 2021.gada līmenī, ietekme uz valsts budžetu 2022.gadā tiek plānota indikatīvi 3 160 769 *euro.* | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Fonds. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav |

Kultūras ministra p.i.

vides aizsardzības un reģionālās

attīstības ministrs K.Gerhards

Vīza: Valsts sekretāre D.Vilsone

Turlaja 67330250

Laura.Turlaja@km,gov.lv

1. <http://makslinieki.lv/aktualit%C4%81tes/Rado%C5%A1%C4%81s-savien%C4%ABbas-aicina-uz-pilsonisku-aktivit%C4%81ti-un-nosl%C4%93dz-Pl%C4%93numu-ar-rezol%C5%ABciju/> [↑](#footnote-ref-1)
2. <https://www.satori.lv/article/laikmetigas-kulturas-parstavji-ar-finansu-ministri-parruna-nodoklu-politiku-nozare> [↑](#footnote-ref-2)
3. <http://www.la.lv/kulturkapitala-fonds-cina-par-neatkaribu/> [↑](#footnote-ref-3)